151. löggjafarþing 2020–2021.

Þingskjal 61 — 61. mál.

Fyrirspurn

til umhverfis- og auðlindaráðherra um loftslagsstefnu opinberra aðila.

Frá Andrési Inga Jónssyni.

1.	Hversu margar stofnanir ríkisins, fyrirtæki í meirihlutaeigu ríkisins og sveitarfélög hafa sett sér loftslagsstefnu í samræmi við 5. gr. c laga um loftslagsmál, nr. 70/2012?

2.	Til hvaða aðgerða hefur verið gripið til að tryggja að stofnanir ríkisins, fyrirtæki í meiri
hlutaeigu ríkisins og sveitarfélög sem enn eiga eftir að setja sér loftslagsstefnu geri það?

3.	Telur ráðherra það koma til álita að beina því til stofnana ríkisins, fyrirtækja í meiri
hlutaeigu ríkisins og sveitarfélaga að þáttur í loftslagsstefnu verði að gefa starfsfólki aukinn kost á fjarvinnu og að hluti af starfi í stjórnum, ráðum og nefndum fari fram á fjarfundum?

4.	Hefur Stjórnarráð Íslands gert það hluta af loftslagsstefnu sinni að liðka fyrir fjarvinnu starfsfólks og fjarfundum sem hluta af starfi í stjórnum ráðum og nefndum á vegum ráðuneyta?